**Numerikus módszerek 1.**

**tudnivalók a vizsgáról**

A vizsga két részből áll: írásbeli beugró és szóbeli felelet egy tételből

A beugró lehetséges kérdései megtalálhatók a MeetStreet felrakott anyagok között, sőt minden információ is ott található, kezdve Krebsz tanárnő előadás anyagaitól a beugró kérdéseken át a tételjegyzékig és a vizsga tájékoztató is ott lesz.

1. A cetli 5 kérdésből áll, 15 pontot lehet szerezni, legalább 8 pont kell ahhoz, hogy a vizsga folytatható legyen, különben a vizsgázó elégtelent(1) kap.
2. A legalább 8 pontos vizsgázók kapnak egy tételt a tételjegyzékből. Minden egyes kérdés a) b) és c) részből áll, ezek közül az egyik (\*)-os, amely egy tételt és annak bizonyítását jelenti. A két nem csillagos közül az egyik kidolgozása és szóbeli elmondása, magyarázata eredményezi az elégségest(2), mindkettő helyes elmondása pedig a közepes(3) eredményt jelenti. A (\*)-os bizonyítás kell a jó(4) vagy jeles(5) eredményhez. Csak a (\*)-os kidolgozása viszont nem elég az elégségeshez, kell tudni az alapokból is legalább elégséges szintet.

Fontos tudni, hogy mivel a tárgy minden félévben meg van hirdetve, csak két alkalommal lehet vizsgázni!!! Úgy készüljön fel mindenki, hogy elég legyen lehetőleg egy db alkalom.